

REPUBLIKA HRVATSKA

VUKOVARSKO SRIJEMSKA ŽUPANIJA



**OPĆINA TOVARNIK**

**OPĆINSKO VIJEĆE**

KLASA: 024-03/22-01/03

URBROJ: 2196-28-02-22-1

Tovarnik, 21. veljače 2022.

Na temelju članka 391. stavka 1. Zakona o vlasništvu i drugim stvarnim pravima ( „Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/1431) te članka 31. Statuta Općine Tovarnik (Službeni vjesnik Vukovarsko-srijemske županije br. 3 /21) Općinsko vijeće Općine Tovarnik, na 6. sjednici održanoj 21. veljače 2022. god. d o n o s i

**ODLUKU O PRODAJI NEKRETNINE**

**Članak 1.**

Ovom se Odlukom uređuju uvjeti i način prodaje nekretnine k.č.2259 k.o. Tovarnik u vlasništvu Općine Tovarnik

**Članak 2.**

Općina Tovarnik će putem javnoga natječaja prodati nekretninu:

* **k.č.2259 k.o. Tovarnik, kuća i dvor. u selu, površine 677 m2**

**Članak 3.**

Početna cijena na natječaju za prodaju nekretnina iz prethodnoga članka je 15.300,00 kn ( cijena koju je odredio Stalni sudski vještak za građevinarstvo, arhitekturu i procjenu nekretnina - Dinka Benačić, procjembeni elaborat br.111/2022. iz veljače 2022 + troškovi samoga procjenitelje )

Kriterij za utvrđivanje najpovoljnije ponude je najviša ponuđena cijena.

Ukoliko su pristigle dvije ponude za kupnju nekretnine s istom ponuđenom najvišom cijenom, prednost ima ona koja je ranije zaprimljena u Općini Tovarnik.

**Članak 4.**

Utvrđuje se pravo prvokupa za vlasnike čestica koje graniče s katastarskom česticom iz članka 2. ove Odluke - uz uvjet da prihvati najvišu ponuđenu cijenu.

Ukoliko više vlasnika katastarskih čestica koje graniče s česticama iz članka 2. ove Odluke podnesu ponudu za kupnju katastarske čestice iz članka 2. ove Odluke, prednost ima ona ponuda koja je ranije zaprimljena u Općini Tovarnik.

**Članak 5.**

Javni natječaj za prodaju katastarske čestice iz članka 2. ove Odluke te donošenje Odluke o odabiru najpovoljnijeg ponuditelja provest će se po Odluci o raspolaganju i upravljanju nekretninama u vlasništvu Općine Tovarnik ( „Službeni vjesnik“ Vukovarsko-srijemske županije br. 10/15 )

**Članak 6.**

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

PREDSJEDNIK OPĆINSKOG VIJEĆA

Dubravko Blašković